תקציר העלילה.
דמויות.
את דמויותיהם של פיטר פארקר / ספיידרמן ומיילס מוראלס / ספיידרמן עתידים לשוב לדובב יורי לוונטל ונאדג'י ג'טר, בהתאמה, לאחר שדיבבו את הדמויות במשחקים הקודמים. בנוסף, אושר כי את דמותו של ונום עתיד לדובב השחקן טוני טוד, ואף נרמז בקדימון כי דמותו של קרייבן הצייד תיקח חלק בעלילת המשחק.
רקע.
עלילת המשחק עתידה להתרחש פרק זמן לאחר , ולהתמקד במאבקם של פיטר פארקר ומיילס מוראלס, שכעת עובדים יחד כשותפים, בוונום, לאחר שנמלט ממעבדות "אוסקורפ תעשיות" וכעת זורע הרס ברחבי ניו יורק.
פיתוח.
פיתוחו של המשחק, לצד חשיפת דמותו של ונום בתור האנטגוניסט הראשי של עלילת המשחק, הוכרזה לראשונה על ידי חברת "Insomniac Games", במהלך אירוע "PlayStation Showcase" שהתקיים ב-9 בספטמבר 2021. עוד נמסר כי בריאן אינהיטר וראיין סמית, שהיו אמונים על פיתוח המשחקים הקודמים, ישובו לפיתוח משחק ההמשך.
במהלך ריאיון בפודקאסט "This Week in Marvel", תיאר סגן מנהל חברת "Marvel Games", ביל רוזמן, את עלילת המשחק כ"אפלה במעט" וכ"פרק הגדול הבא". רוזמן אף השווה את טון עלילת המשחק לעלילת ", בניגוד לאופן שבו עלילת המשחק הקודם, "ספיידרמן" מתכתב מבחינת הטון לעלילת "".
הפצה.
המשחק עתיד לצאת לשוק אקסקלוסיבית עבור פלייסטיישן 5 במהלך שנת 2023.
תאנאוואט סואנגצ'יטאוון
תאנאוואט סואנגצ'יטאוון (בתאית: ธนวัฒน์ ซึ้งจิตถาวร; נולד ב-8 בינואר 2000 בסופאן בורי שבתאילנד) הוא כדורגלן תאילנדי המשחק בעמדת הקשר ההתקפי בקבוצת לסטר סיטי מהפרמייר ליג ובנבחרת תאילנד.
חיים אישיים.
סואנגצ'יטאוון נולד בתאילנד ועבר לצרפת בגיל 13 יחד עם אמו, ועל-כן מחזיק גם באזרחות צרפתית בנוסף לאזרחותו התאילנדית.
קריירת מועדונים.
תחילת הקריירה.
סואנגצ'יטאוון שיחק באקדמיה של המועדון התאילנדי AS נאונקירץ' במשך שבע שנים, לפני שעבר למחלקת הנוער של נאנסי מצרפת בגיל 13. הוא ערך 16 הופעות ליגה בנאנסי II, קבוצת המילואים של המועדון, והבקיע שער אחד.
לסטר סיטי.
ב-19 בספטמבר 2020 הצטרף סואנגצ'יטאוון ללסטר סיטי מהפרמייר ליג בהעברה חופשית.
קריירה בינלאומית.
סואנגצ'יטאוון יצג את הנבחרות הצעירות של צרפת.
ב-29 במאי 2021 הוא ערך את הופעת הבכורה שלו בנבחרת תאילנד, בתיקו 2-2 נגד נבחרת טג'יקיסטן במשחק ידידות.
שעווה בקו ביקיני
שעווה בקו ביקיני היא הסרת שער הערווה באמצעות שעווה.
רקע.
שעווה המשמשת לצורך הסרת השער באזור המפשעה יכולה להיות ייעודית להסרת שיער באזור זה או שעווה אחרת, חמה או קרה, הנדבקת לשערות ומוציאה אותן מהשורש בעת משיכה מהירה, לעיתים בעזרת רצועות בד. המונח "שעווה בקו ביקיני" קשור לרוב להסרת שיער באזור אצל נשים, אך גם גברים עושים לעיתים שעווה באזור זה.
קו הביקיני הוא אזור הרגל העליונה והירך הפנימית שבה בדרך כלל צומח שיער ערווה שאינו מכוסה על ידי חלקו התחתון של בגד ים ביקיני. בתרבויות מסוימות, נוכחות של שיער גלוי באזור זה יכולה להיחשב מביכה, מה שעשויה להיות אחת הסיבות לכך שנשים נוהגות להסיר שם שיער. ישנם אנשים המסירים שיער ערווה גם במקומות שאינו חשוף מסיבות שונות הקשורות לאסתטיקה, טיפוח אישי, היגיינה, תרבות, דת או אופנה.
טכניקה.
ניתן להסיר שיער ערווה במגוון טכניקות מלבד שעווה: גילוח, הסרה באמצעות סוכר מחומם, אפילציה, הסרת שיער בלייזר או באמצעות קרמים להסרה כימית. תהליך הסרת השיער בשעווה מתחיל במריחת שעווה מומסת, בדרך כלל חמה, על שיער הערווה אותו מעוניינים להסיר. השעווה, שנדבקת לשיער כשהיא מתקשה, לרוב מכוסה לאחר מכן ברצועות בד קטנות. כאשר השעווה מתקשה מספיק, הבד הנשלף במהירות מסיר את השיער מהשורש כשהשעווה נמשכת. שעווה יכולה להתבצע באופן עצמאי באמצעות ערכה ביתית או על ידי קוסמטיקאית במספרה או בספא.
באזורים בהם טרם הוסר שיער או שלא הוסר זמן רב, ייתכן שיהיה צורך בגזירה או בגילוח מקדים של שיער הערווה באמצעות מספריים או סכין. לפני תחילת התהליך מומלץ לבצע בדיקה לזיהוי רגישות או אלרגיה של העור, בדרך כלל באזור הירך העליונה. לפעמים לאחר הסרת השיער בשעווה, במיוחד לאחר תקופה ארוכה של הסרה בתדירות גבוהה, תהיה האטה בקצב צמיחת השיער המחודש.
מקובל למרוח חומר מחטא על האזור לפני ביצוע הסרת השיער בשעווה. יש למרוח את השעווה בעזרת מרית לכיוון צמיחת השיער בשטח מצומצם יחסית. לאחר המריחה, כאשר השעווה יציבה מספיק אך עדיין גמישה, יש למשוך את רצועות השעווה נגד כיוון צמיחת השיער תוך שמירה על עור מתוח.
כאב הנובע ישירות מהליך הסרת השיער בשעווה יכול להיות כאב קל החולף בתוך מספר שניות. חלק מהאנשים החווים כאב בפעם הראשונה יחוו כאב מופחת בפעמים הבאות. לקיחת תרופות שונות נוגדות דלקת (למשל כדורים המבוססים על איבופרופן) כשעה לפני השעווה עשויות להפחית כאב פוטנציאלי מהשעווה. תכשירים לאילחוש מקומי של העור, למשל משחת אמלה, יכולים גם הם לסייע בהפחתת כאבים. שעווה באזור קו הביקיני במהלך ההיריון בדרך כלל כואבת יותר, בשל רגישות מוגברת. סוג השעווה המשמש לקווי ביקיני עשוי לרוב מתערובת של דונג דבורים ושמן והוא עדין יותר מהשעווה המשמשת בדרך כלל להסרת שיער במקומות אחרים בגוף. שעווה המבוססת על דונג דבורים נחשבת לחזקה ויעילה יותר בהסרת שיער הערווה העבה והגס יותר.
לעיתים כתוצאה מהתהליך עלולים להיווצר פצעונים או צמיחה של שיערות הפוכות (שיערות מתחת לעור). שערות בודדות ניתנות להסרה בעזרת פינצטה או אפילציה. אי נוחות בעקבות ההליך נמשכת בדרך כלל יומיים עד חמישה ימים במקסימום. מריחת שמנים מרגיעים שונים כמספר ימים לאחר השעווה יכולה לסייע בהחדרה של לחות לעור ולהפחית כאבים וזיהומים דלקתיים אפשריים. עם הסרה חוזרת ונשנית לאורך זמן, שיער הערווה נחלש וגדל לאט יותר, מה שמוביל להסרה קלה יותר עם פחות כאבים.
סגנונות.
יש אנשים שבוחרים לעצב את שיער הערווה שלהם בדרכים שונות בהתאם למגמות חברתיות שונות או כביטוי לסגנון או לאורח החיים שלהם, בעוד שאחרים מתנגדים לכל עיצוב או לא מבצעים כלל הסרה של שיער באזורים אלו משיקולים שונים, כולל כלכליים.
שיער ערווה טבעי (המכונה גם "כה טבעי" או "שיח" - באנגלית Bush) מתייחס לשיער ערווה שלא עוצב ולא הוסר כלל. "גזוז" או "חתוך" מתייחס לשיער ערווה מעוצב שלא הוסר לחלוטין, מלבד גילוח הירכיים הפנימיות. חלק מהנשים מקצצות חלק מהשיער באזור ומותירות שיער באזור שפתי הפות תוך הסרת שיער באזור כף הערווה. שיער ערווה עשוי להיות מעוצב במספר סגנונות בסיסיים אליהם מתייחסים בשמות שונים. מכונים להסרת שיער משתמשים לעיתים בשמות ייחודיים משלהם לסוגי שעווה נפוצים, למשל בהתייחס לסגנון הברזילאי כ"קו הנחיתה", "מוהוקיני" או "מולי מונטי".
שלושת הסוגים העיקריים מתוארים להלן:
שעווה אמריקאית.
"שעווה אמריקאית" היא הסרה של שיער הערווה רק באזור שלא מכוסה בבגד ים, בחלק העליון של הירכיים ומתחת לטבור. סגנון זה מכונה גם "שעוות ביקיני בסיסית", או "קו ביקיני", שכן הוא כרוך בהסרת שיער בשעווה מהצדדים ליצירת משולש כך שלא ניתן לראות שיער ערווה בעת לבישת בגד ים. בעת ביצוע הסרת שיער בסגנון אמריקאי לרוב האישה תלבש תחתוני ביקיני או תחתונים רגילים. שעווה אמריקאית רגילה אורכת כ־20 עד 30 דקות.
שעווה צרפתית.
"שעווה צרפתית" (המכונה לפעמים "רצועת נחיתה" או "שעווה ברזילאית חלקית") משאירה רצועה אנכית של שיער ערווה ברוחב של ובאורך של בערך, ממש מעל הפות. ניתן להסיר שיער סביב אזור פי הטבעת והשפתיים. כדי ליצור את "רצועת הנחיתה" (אותו פס שיער) ניתן לשכב עם הפנים כלפי מעלה. לפעמים משתמשים בשעווה קשיחה, אם כי שעווה קרה פועלת ביעילות רבה.
שעווה ברזילאית.
"שעווה ברזילאית" (או "שעוות ספינקס") היא הסרה של כל שיער הערווה מאזור האגן, הפות, השפתיים, חיץ הנקביים (הפרינאום) ופי הטבעת, לעיתים תוך השארת רצועה דקה של השיער על עצם הערווה. שעווה ברזילאית ידועה גם בשם שעווה ברזילאית מלאה, שעווה ביקיני מלאה, או שעווה הוליוודית. סגנון זה נקרא לראשונה שעווה ברזילאית על ידי סלון "ג'יי סיסטרס" במנהטן, שהוקם ב 1987 על ידי שבע אחיות מברזיל.
שעווה ברזילאית שנויה במחלוקת יותר מסוגי שעווה אחרים. כמו כל שעווה, זו יכולה להיות חוויה פיזית כואבת במהלך ההסרה וגם לאחר מכן. המבקרים את הסגנון הזה טוענים כי שעווה ברזילאית יכולה לתרום לאישה בוגרת להיראות קטינה, וטוענים כי ייתכן שזו סיבה אחת לפופולריות שלה בתעשיית המין.
בריאות.
בשנת 2016 כתב העת של איגוד הרפואה האמריקאי פרסם מחקר בו נמצא כי מתוך 3,316 נשים אמריקאיות שנבדקו, 84% דיווחו על היסטוריה של טיפוח שיער ערווה במהלך חייהן, כאשר 59% מהן דיווחו כי המניע העיקרי להסרה הוא ממטרות היגיינה.
לשעוות ביקיני נזקפת הפחתה עולמית משמעותית במקרים של כיני ערווה. עם זאת, הקהילה הרפואית ראתה עלייה לאחרונה בפוליקוליטיס, או זיהום סביב זקיק השערה, אצל נשים המשתמשות בשעווה או מגלחות את אזור הביקיני שלהן.
עמדות חברתיות.
לפי האתנולוג פ' פאוסט, במחקר משנת 1901, הסרת שיער גוף, כולל שיער ערווה על הפות, הוא מנהג שמאפיין נשים מקאסטת הנאיר בהודו. בחברות שונות בעולם המערבי, הסרת שיער גוף נשי (למעט שיער ראש, ריסים וגבות) נחשבה באופן מסורתי כנאותה כשמדובר בשיער באזורים הגלויים לעין.